"Setswana Puo ya Gae (HL)/P2 9 DBE/Ngwanaitseele 2017 NSC – Memorantamo POTSO 10 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tiro ya motlhatlhojwa. MASEGO – G Mokae • Kgang e e reng ngwana o godisiwa ke setšhaba ke boammaaruri gonne fa re tla mo go Sello, o godisitswe ka go tlhakanelwa ke mabogo a a farologaneng. • Sello o godisitswe ke mmaagwe, Masego, kwa ntle ga rraagwe ka a ne a mo imile ka mokgwa o o sa amogelesegeng. • Masego o ne a rata Sello le go dira tsotlhe tse a di kgonang gore a bone thuto e e maleba le go eletsa gore a atlege mo botshelong. • Masego o ne a ralala masigo ka tlhogo le go tshwara setimela sa ntlha mo mosong, maikaelelo a le mangwe fela a go betlela Sello bokamoso. • O ne a kgalemela Sello go ikamologanya le dipolotiki le go tsepama mo go tswelediseng dithuto tsa gagwe kwa pele. • Kgabo Motsepe o ne a bolelela Masego gore a leke ka bojotlhe jwa gagwe go bonela Sello ditšhono tsa gore a rutege, go supa gore ngwana sejo o a tlhakanelwa. • MmaSontaga o nna le seabe mo kgodisong ya ga Sello ka go rulaganya gore Masego le Sello ba nne kwa ga gagwe fa Masego le ngwana ba ntse ba tsamaya kwa bookelong. • Gape MmaSontaga o nna le seabe mo kgodisong ya ga Sello ka go bonela Masego tiro kwa ga ba ga Lazar gore a kgone go tlhokomela Sello, morago ga go kalediwa ga ga Kgabo Motsepe. • Goabaone o nna le seabe mo kgodisong ya ga Sello ka go sala le ena kwa Ga- Rankuwa fa Masego a nna kwa ga ba Lazar kwa Gauteng, mme a tla mafelo a beke fela. • Bo Sol le Cathy Lazar ba nna le kemonokeng mo kgodisong le thuto ya ga Sello, gangwe le gape Cathy o ne a botsa ka tswelelopele ya ga Sello kwa sekolong le go kopa Masego go ya gae gonne Sello a mo tlhoka. • Cathy ka dinako tsotlhe o ne a akanyetsa Masego le go mmatlela se se siametseng moratiwa wa gagwe Sello. • Ba rotloetsa Masego go beeletsa R15 000 mo bankeng e ba mo e tlogeletseng go ruta Sello go fitlha kwa a batlang go fitlha teng ka dithuto. • Vusi o nna le seabe mo kgodisong ya ga Sello morago ga go nyalana le Masego, ba bonela Sello tulo mo sekolong se se kwa tlase mo Alexandra, mme ngwaga o o latelang, a tla go nna le bona mo Gauteng. • Sello o anya sejatlhapi mo go Vusi ka ntlha ya go nna a botsa fa a utlwa a bua le Masego. • Vusi le Masego ba dumelana gore Sello a tswelele ka go dirisa Sefane sa Motsepe gore a seke a latlhegelwa ke medi e e mmalwa e a nang le yona go mo isa kwa lotsong lwa gagwe. • Vusi o nna le seabe mo go thuseng Sello ka mathata a dithuto tsa gagwe tsa kwa sekolong, mme se se godisa botsalano ba bona. O tswelela go naya Sello lerato le go mo tlhokomela ka sengwe le sengwe go fitlha a bolawa ke mapodisi. [25] Kwalololo e ileditswe Phetla"